„Dacă se retrogradează, cred că se va construi o echipă cu pretenții de competitivitate în vederea promovării!”-Zăvăleanu, despre viitorul lui Dinamo!
Dinamo a scăpat de retrogradarea directă în Liga 2, însă va juca barajul contra celor de la Csikszereda. Deși „Câinii” pleacă favoriți în acest duel, asta nu înseamnă că adversarii nu pot produce o surpriză de proporții.
Răzvan Zăvăleanu a vorbit despre scenariul în care Dinamo ar retrograda din nou în Liga 2. Iată afirmațiile făcute de administratorul judiciar al trupei din „Ștefan cel Mare”.
„Dacă se retrogradează, cred că se va construi o echipă cu pretenții de competitivitate în vederea promovării!”
„(n.r. Ce se întâmplă cu Dinamo dacă retrogradează?) Nu m-am liniștit pentru că sunt la al treilea baraj. Sunt meciuri care complicate și am îndemnat mereu la prudență și concentrare. Cred că dacă vom juca cu determinarea de la meciul cu UTA vom avea succes. Nu s-a terminat totul pentru că jucăm cu Csikszereda. Sunt jucători puternici și cred că trebuie să fim atenți.
Nici nu am luat în discuție, pentru că toată lumea este concentrată pe baraj. În general, jucătorii de Liga 1 nu prea rămân la echipele care retrogradează. Nu-mi fac probleme pe partea financiară, deci oricum se va ieși din insolvență. Dacă se retrogradează, cred că se va construi o echipă cu pretenții de competitivitate în vederea promovării.
Se refereau la luna iunie, nu au mai fost discuții, însă vom avea niște ședințe și vom stabili totul. O dată cu ieșirea din insolventă și noi ne încheiem activitate”, a spus Răzvan Zăvăleanu, pentru Digi Sport.